જો કે ડ્રાઈવર ક્લિનર સમયસૂચકતા વાપરી ટ્રકમાંથી નીચે કૂદી પડતાં બંનેનો અાબાદ બચાવ થયો હતો. ટ્રક સળગતી હાલતમાં જ પલટી ખાઈ જતાં એક્સપ્રેસ હાઈવે પરનો ટ્રાફિક જામ થઈ જતાં અનેક વાહનોની કતારો લાગી ગઈ હતી અને વાહનચાલકો હાલાકીમાં મુકાઈ ગયા હતા. ઘટનાની જાણ થતાં અાણંદ ફાયરબ્રિગેડના જવાનોએ તાત્કાલીક ફાયર ફાયટરો અને વોટરટેન્કર સાથે એક્સપ્રેસ હાઈવે પર પહોંચી જઈ પાણીનો મારો ચલાવી અાગને અંકુશમાં લીધી હતી. અાગમાં ટ્રક લગભગ બળીને ખાક થઈ ગઇ હતી. પ્રાથમિક તપાસમાં ટ્રકમાં અાગ શોર્ટ સર્કિટ થવાના કારણે લાગી હોવાનું જાણવા મળે છે.